SISB แย้ม Q2 โตต่อเนื่อง จ่อเปิด 2 สาขา ส.ค.นี้ หนุนนักเรียนปี 66 แตะ 3.7 พันคน
SISB ไตรมาส 1/66 รายได้แตะ 435.47 ลบ. รับผลดีนักเรียนเข้าศึกษาเพิ่ม 170 คน เตรียมเปิดโรงเรียนสาขานนทบุรี-ระยอง ส.ค.นี้ ปักหมุดจำนวนนักเรียนปี 66 แตะ 3.7 พันคน
SISB ไตรมาส 1/66 รายได้แตะ 435.47 ลบ. รับผลดีนักเรียนเข้าศึกษาเพิ่ม 170 คน เตรียมเปิดโรงเรียนสาขานนทบุรี-ระยอง ส.ค.นี้ ปักหมุดจำนวนนักเรียนปี 66 แตะ 3.7 พันคน
16 พ.ค. 2566

นายยิว ฮอค โคว ประธานเจ้าหน้าที่บริหาร บริษัท เอสไอเอสบี จำกัด (มหาชน) หรือ SISB เปิดเผยว่าภาพรวมผลการดำเนินงานในงวดไตรมาส1/2566 บริษัทฯมีรายได้รวมเท่ากับ 435.47 ล้านบาท เพิ่มขึ้น 38.94 ล้านบาท คิดเป็น 9.8% จากช่วงไตรมาส 4/2565 ที่มีรายได้รวม 396.54 ล้านบาท
โดยปัจจัยที่สนับสนุนให้รายได้ปรับตัวเพิ่มขึ้น เนื่องจากมีจำนวนนักเรียนทั้งไทยและต่างชาติเข้ามาเรียนมากขึ้น โดยผู้ปกครองนิยมส่งบุตรหลานมาเรียนในโรงเรียนระบบนานาชาติมากขึ้น การเรียนการสอนทำได้ตามปกติ ทำให้สามารถรับรู้รายได้จากการจัดกิจกรรมต่างๆ ที่เข้ามามากขึ้น รวมทั้งบริษัทฯสามารถบริหารจัดการต้นทุนค่าใช้จ่ายได้อย่างมีประสิทธิภาพ
สำหรับการดำเนินธุรกิจในช่วงไตรมาส 2/2566 บริษัทฯประเมินว่า ยังคงมีทิศทางที่ดีต่อเนื่อง เพราะมีจำนวนนักเรียนไทยและต่างชาติเข้ามาศึกษาเพิ่มขึ้นอย่างคึกคัก ช่วยผลักดันให้จำนวนนักเรียนเพิ่มมากขึ้น ดังนั้นภาพรวมการดำเนินธุรกิจในปี 2566 มั่นใจว่าจะเป็นไปตามเป้าหมายที่วางไว้ โดยคาดว่าจะมีจำนวนนักเรียนสิ้นปีนี้ แตะระดับ 3.7 พันคน